Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Hezbollah' peasekretär ähvardab saata Iisraeli tagasi kiviaega,
kui peaks puhkema laiaulatuslik sõda.
Vähem kui 48 tunni jooksul hävitati Damaskusest kirdes
juba teine Iraani käsilasele Hezbollah'le kuuluv relvaladu.
Iisraeli tippametnikud on mures USA-Iraani kokkuleppe pärast
Teherani tuumarikastamise vähendamiseks
vastutasuks miljardite dollarite eest.
Palestiinlastest terroristid Samaaria maakonna Menashe regioonis
püüdsid tulistada Jenini linna kandist isetehtud raketti
Iisraeli asulate suunas,
mis on seitsmes selline katse viimase paari kuu jooksul.
Täna hommikul levisid araabia sotsiaalmeediakanalites
salvestised raketist, mis viis Iisraeli Kaitsejõudude (IDF) uurimiseni.
See kinnitas, et "palestiinlaste raketitulistamiskatse ebaõnnestus,
kui laeng plahvatas juba stardiplatvormil.
IDF pommirühmad tõid raketirusud ära
laiema ISA uurimise raames.
IDF, Iisraeli Julgeolekuagentuur ISA ja piirivalve eriüksused
tegid öösel terrorismivastaseid reide, mille käigus võeti kinni 8 kahtlusalust.
Ühe Ein Sultani linnas toimunud operatsiooni ajal,
mida juhtis piiripolitsei erioperatsioonide üksus YAMAS,
avasid kahtlustatavad Iisraeli sõjaväelaste suunas tule,
kes vastasid samaga. Selle tulemusel hukkus kaks terroriagenti.
YAMASi liikmete seas vigastustest aga ei teatatud.
Keset kasvavaid pingeid mitmel Iisraeli rindel
tegi peaminister Benjamin Netanyahu avalduse, kus rõhutas,
et Iisrael seisab silmitsi suurte väljakutsetega
ja et ta töötab ööpäev läbi koos kaitseminister Yoav Gallanti,
IDF-i peastaabiülema kindralleitnant Herzi Halevi
ja kaitseaparaadi juhtidega, tagamaks riigi julgeolekut igas olukorras.
Iisraeli peaministri avaldus kõlas pärast seda,
kui Iraani käsilase Hezbollah' peasekretär Hassan Nasrallah
edastas Liibanonis salajasest punkrist toetajaile teleülekande,
tähistamaks 2006. a 2. Liibanoni sõja 17. aastapäeva.
Nasrallah kasutas võimalust
vastata Iisraeli kaitseministri eelmise nädala ähvardusele,
kes hoiatas, et igasugune Hezbollah' viga Iisraeli sõtta tõmbamisel
võib Liibanoni tagasi kiviaega viia.
Ütlen seda vaenlasele -
täna võin teile tõestada,
et ka teie lähete tagasi kiviaega.
Kui alustate sõda Liibanoniga,
lähete ka teie tagasi kiviaega.
Nasrallah jätkas rõhutades,
et tema kõrvuni relvastatud rühmitusel on piisavalt täppislaskemoona,
et sihtida kogu Iisraeli elutähtsat infrastruktuuri,
sh "kõiki tsiviil- ja sõjaväelennujaamu, vee- ja elektrijaamu, sidetaristut,
rafineerimistehaseid ja Dimona tuumajaama.
Ta jätkas väitega, et IDF on pärast 2006. a sõda nõrgenenud,
lisades, et Iisraelist ei jääks midagi järele,
kui Liibanonis puhkeks Iraani käsilasega sõda.
Vahepeal Süürias -
Süüria armee 3. divisjoni 81. brigaadi relvalaod
Damaskusest kirdes, Al Ruhaybah' lähedal,
hävinesid täielikult, kui salapärane plahvatus
käivitas jõuliste plahvatuste ahelreaktsiooni.
Teise vastava juhtumi puhul vähem kui 48 tunni sees
hävitasid võimsad plahvatused sisuliselt suure hulga ladusid,
mis olevat kuulunud Iraani Liibanoni käsilasele Hezbollah'le.
Ja kuigi Damaskuse režiim hoidus intsidenti tunnistamast,
pole ükski riik ega organisatsioon
väidetava rünnaku eest veel vastutust võtnud.
Teistes uudistes -
Iisraeli tippametnikud, nii endised kui ametisolevad,
on mures Ameerika-Iraani kokkuleppe pärast,
mida koostatakse USA riikliku julgeolekunõukogu Lähis-Ida
ja Põhja-Aafrika koordinaatori Brett MacGurki juhtimisel.
Iisraeli ametnikud usuvad sisuliselt,
et Bideni valitsus on otsustanud edasi lükata ponnistusi
Iraani tuumaambitsioonide vastu võitlemiseks,
aktsepteerides "vähem vähema eest" kokkulepet,
kus iraanlased nõustuvad mitte rikastama uraani rohkem kui 60%ni,
vastutasuks 6 miljardi USD ulatuses
külmutatud Iraani rahaliste vahendite vabastamise eest,
mis kantakse Lõuna-Koreast ja Iraagist erikontole Kataris.
Vastupidiselt Washingtonis väidetule arvatakse,
et külmutatud vahendite vabastamine toimus vastutasuks
ajatolla režiimi poolt oma tuuma- programmile seatud piirangute eest,
mida osaliselt tunnistas välisminister Hossein Amir-Abdollahian.
Me ei leia mingit seost vangidevahetusteema
kui juhtumi ja humanitaarküsimuse
ning meie vara ja vahendite vabastamise vahel välispankadest.
Teherani esidiplomaat rõhutas seejärel ajatolla režiimi suurt huvi
jõuda Bideni valitsusega diplomaatilisele kokkuleppele
Iraani tuumaprogrammi piiramise osas
vastutasuks sanktsioonileevenduste eest.
Oleme alati kuulutanud,
et pole kunagi lahkunud läbirääkimiste ja diplomaatia teelt.
Kas Teheran taotleb sanktsioonide tühistamiseks diplomaatiat
ja kas ta soovib, et kõik pooled naaseksid JCPOA juurde või mitte?
Jah, see on tee, mida järgime,
ja loodame, et kui jõuame sihtpunktile (tuumaleppele) lähemale,
on meil üksikasjalikumat teavet.
Oluline on rõhutada, et Jeruusalemma ametnikud usuvad,
et Bideni valitsus tahab sisuliselt lükata Iraani-ohuga tegelemise edasi
USA 2024. a presidendivalimiste järgsesse aega.
Ometi tõrjub välisministeerium seda oletust kategooriliselt,
väites, et Iraani külmutatud rahaliste vahendite vabastamine
toimus vangidevahetusleppe raames.
See on positiivne samm meie lootuses ja soovis,
et need Ameerika kodanikud saaksid koju tulla.
Kuid see pole seotud ühegi teise küsimusega.
Ja me pole muutnud ühtki aspekti oma üldises lähenemises Iraanile.
Olenemata sellest, kas tegu on nende tuumaprogrammiga,
on meie veendumus ja siht endiselt, et Iraan ei saaks tuumarelva.
Aga ka seoses teiste mainitud teemadega -
nende kuritahtlik tegevus regioonis, inimõigusrikkumised -
pole meie seisukohad ega töö ses osas muutunud.
Patelilt küsiti veel,
kas oluliste vahendite ülekandmine ajatolla režiimile oli üldse hea mõte.
Kas arvate, et mulla režiim, kel on käes 6 miljardit lisadollarit,
on täna vähem ohtlik kui eile?
Lükkan teie küsimuse eelduse omamoodi tagasi,
ja lubage öelda seda paaril erineval viisil.
Esiteks, nagu ütlesin Simonile,
kõnelused ja see protsess on käimas.
Teiseks, mis tahes - ja nägite, kuidas minister mainis seda veidi
eelmine neljapäev - mis tahes avalik aruandlus ja arutelud raha kohta
on seotud Lõuna-Koreas hoitava Iraani rahaga. See on Iraani raha.
Et Iraanil lubatakse kasutada neid vahendeid humanitaareesmärkidel,
on kooskõlas USA kauase poliitikaga, millega tagatakse,
et meie sanktsioonid ei takista humanitaarkaupade ja -teenuste
jõudmist tavakodanikeni, ükskõik kui vastumeelne või problemaatiline
nende valitsus ka poleks.
See ei muuda Iraani jätkuvat problemaatilist,
kuritahtlikku destabiliseerimistegevust,
mitte ainult regioonis, vaid ka laiemalt.
Kritiseerime seda tegevust jätkuvalt tõsiselt,
ja nõuame jätkuvalt nende vastutusele võtmist.
Paljugi sellest, mida just mainisite,
on ennekuulmatud inimõigusrikkumised,
nende jätkuv toetus Venemaa sõjamasinale droonidega,
mida kasutatakse Kiievis.
USA nõuab jätkuvalt Iraani režiimi vastutusele võtmist
kõigi nende asjade eest.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge annetuse tegemist.
Seda saab teha meie veebilehel www.tv7israelnews.com
Õhutan ka palvetama rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri